laion/Wikipedia-Exotic huggingface dataset:
דלק מטוסים

דלק מטוסים או דלק תעופתי הוא דלק מבוסס על נפט המיועד לשימוש מנועים תעופתיים. דלק תעופתי ניחן ברמת זיקוק גבוהה יותר ומספק מתקף סגולי גדול וטמפרטורת הצתה גבוהה, יחסית לסוגי דלק לשימושים פחות קריטיים, כגון דלקי רכבים וגנרטורים. דלק תעופתי כולל לרוב תוספים המקטינים סיכונים להתקרחות והתלקחות ספונטנית, בנוסף לתכונות נוספות. מרבית דלקי המטוסים המזוקקים לצרכים תעופתיים הם מסוג דלק סילוני (בראשי תיבות: דס"ל) המבוססים על קרוסין נטול עופרת שמשמשים את מנועי הסילון והדיזל. דלק למטוסי בוכנה סטנדרטיים המשתמשים במצתים נקרא אווגס (באנגלית: AvGas) הם לרוב מסוג בנזין. מרבית הדלק בשימוש תעופתי הוא מסוג דלק סילוני בשני סוגים עיקריים: Jet A-1 (שמכונה לרוב: Jet A) שהוא תערובת קרוסין נטולת עופרת, ו-Jet B שהוא תערובת קרוסין ונפטא. ה-Jet A הוא הנפוץ כיום ומשמש את מרבית מטוסי הנוסעים הסילוניים והמטוסים הכוללים מנועי דיזל. צבא ארצות הברית פיתח שורה של סוגי דלק סילוניים לצרכיו דוגמת הJP-4,‏ JP-7 וה-JP-8. ה-JP-8 הוא הסטנדרטי להיום ומשמש כדלק המרכזי במרבית הצבאות המערביים, למטוסים וכן לכלי רכב קרקעיים מונעי דיזל. דלקי בנזין משמשים למנועי בוכנה המשתמשים במצתים. דלק הבנזין הנפוץ בתעופה הוא ה-100LL (‏Low-Lead‏ -מופחת עופרת) ומכונה גם 100-כחול (בשל צבע הדלק שנצבע בשביל להבדילו מדלק רגיל). דלק זה נבדל מדלקי כלי רכב רגילים לא רק בשיעור האוקטן הגבוה - 100, אלא גם בתוספים המשפרים יכולת אחסנה בטוחה בתנאים קיצוניים. ענף התעופה מייצר זיהום סביבתי מפליטות מנועי מטוסים, בעיקר פחמן דו-חמצני, שמשוחרר לאוויר בגובה רב. משרד המדען הראשי בישראל הוציא קול קורא להקמת מרכז ידע בתחומי דלק תעופה בר קיימא, שיעסוק בטכנולוגיות מתקדמות. ערך מורחב – דלק ביולוגי סוגי דלק ביולוגיים משתמשים בשיטת המרת ביומסה לנוזל ליצירת דלק הזהה בתכונותיו לדלק תעופתי רגיל ויתרונם הוא בזה שהם לא מזהמים ואין צורך בהתאמת מטוסים קיימים לשימושם. סוגי דלק אלה לא נפוצים בתעופה בגלל סיבות כלכליות ופוליטיות אך גם מפני שסוגי דלק אלה יקרים ליצור מדלק תעופתי סטנדרטי. מטוסי טורבו-מניפה מסוימים יכולים להיות מוסבים לשימוש בדלקי גז טבעי דחוס ונוזלי, אך המתקף הסגולי הנמוך יחסית שלהם מונע מהם שימוש נרחב. אחת החלופות לדלק סילוני הוא דלק ירוק, דלק בר קיימא. זהו דלק ללא פליטות פחמן דו-חמצני, דלק שאינו מייצר זיהום, או מיצר זיהום קטן ביותר, וכמו הדלק הביולוגי, גם לגביו אין צורך בהתאמת מטוסים קיימים לשימוש בו. הדלק מיוצר משמנים ממוחזרים, בכלל זה שמן ושומן ששימשו לבישול. עד עתה הותר השימוש ב-SAF כאחוז מסוים מתערובת הכוללת גם דלק סילוני רגיל (30– 50אחוז). חברות נוספות, המשתמשות בתערובות כאלו הן: אל על, חברת התעופה האמירטית, איתיחאד איירווייז, איירבוס, בריסל איירליינס, אמזון אייר. טיסה טרנס-אטלנטית ראשונה, על טהרת הדלק הירוק (SAF) צפויה בסוף שנת 2023, מלונדון לניו יורק במטוס בואינג 787 של חברת וירג'ין אטלנטיק. לדברי מנכ"ל החברה (שי וייס) זהו ניסוי, שתוצאותיו יאיצו את השימוש בדלק SAF בענף התעופה, כשהשאיפה היא להגיע לאפס מזהמים עד שנת 2050. דלק ביולוגי סולר מדיה וקבצים בנושא דלק מטוסים בוויקישיתוף דניאל סלאמה, וירג'ין אטלנטיק תבצע טיסה טרנס-אטלנטית ראשונה עם "דלק ירוק" בלבד, באתר ynet, 18 בדצמבר 2022 https://www.gov.il/he/departments/publications/Call_for_bids/rfp20230706 משה כהן, שומרים על האוויר נקי: אל על קיימה טיסה ראשונה עם דלק בר-קיימא, באתר מעריב אונליין, 31 ביולי 2023 WAM, https://wam.ae/he/details/1395302993717 (בעברית)
טיבולדרוץ

טיבולדרוץ (בהונגרית: Tibolddaróc) הוא כפר במחוז בורשוד-אבאוי-זמפלן שבצפון מזרח הונגריה. אוכלוסיית טיבולדרוץ קטנה משמעותית מ-1,648 תושבים בשנת 1990 עד 1,308 תושבים בשנת 2018 (ירידה של כ-20%). בטיבולדרוץ חיה[דרושה הבהרה] קהילה יהודית ובמקום קיים בית קברות יהודי. מדיה וקבצים בנושא טיבולדרוץ בוויקישיתוף אתר האינטרנט הרשמי של טיבולדרוץ (בהונגרית) (בהונגרית) נתוני הכפר באתר הלמ"ס ההונגרי "טיבולדרוץ", באתר JewishGen (באנגלית) מפקד האוכלוסין ההונגרי 2018 קברים יהודיים בטיבולדרוץ מפקדי האוכלוסין של יהודי הונגריה, 1993
טיסבאבולנה

טיסבאבולנה (בהונגרית: Tiszabábolna) הוא כפר קטן במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית טיסבאבולנה קטנה משמעותית בעשרות השנים האחרונות, מ-630 תושבים בשנת 1990 עד 332 תושבים בשנת 2018 (ירידה של כ-47%). בטיסבאבולנה חיה קהילה יהודית ובמקום היו בתי קברות יהודיים שאבדו. מדיה וקבצים בנושא טיסבאבולנה בוויקישיתוף אתר האינטרנט הרשמי של טיסבאבולנה (בהונגרית) (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מיקום בית הקברות הישן של טיסבאבולנה מיקום בית נוסף בטיסבאבולנה מפקדי האוכלוסין של יהודי הונגריה, 1993
טיסאוואלק

טיסאוואלק (בהונגרית: Tiszavalk) הוא כפר קטן במחוז בורשוד-אבאוי-זמפלן שבצפון מזרח הונגריה. אוכלוסיית טיסאוואלק קטנה משמעותית מ-399 תושבים בשנת 1990 עד 286 תושבים בשנת 2018 (ירידה של 115 תושבים). בטיסאוואלק חיו מעט יהודים לתקופת זמן מוגבלת. מדיה וקבצים בנושא טיסאוואלק בוויקישיתוף אתר האינטרנט הרשמי של טיסאוואלק (בהונגרית) נתוני הכפר באתר הלמ"ס ההונגרי אתר הלמ"ס ההונגרי(בהונגרית) מפקדי האוכלוסין של יהודי הונגריה, 1993
צ'רי אריזו M7

צ'רי אריזו M7 (באנגלית: Chery Arrizo M7) הוא מיניוואן המוגדר קומפקטי מתוצרת יצרנית הרכב הסינית צ'רי (שם מלא: "Chery Automobile Co., Ltd", בסינית: 奇瑞汽车股份有限公司) אשר מיוצר משנת 2015 ועד היום. דגם "צ'רי אריזו M7" הוצג לראשונה בתערוכת המכוניות הבינלאומית בשאנגחאי בשנת 2015. 5 דלתות. 7 נוסעים. מנוע קדמי. מנוע בנזין. סוג הנעה: הנעה קדמית. קיבולת מכל דלק - 62 ליטר. מחיר היחידה נע בין 88,900-107,900 רנמינבי (שנת 2015, בסין). "1.8" - דגם המיוצר ב-3 רמות גימור, (RM46,500, RM51,700, RM56,400), מחיר היחידה 96,900 - 88,900 רנמינבי. "2.0 CVT" (דגם המיוצר ב-2 רמות גימור, (RM58,100, RM62,800) מחיר היחידה 99,990-107,900 רנמינבי. דגם "צ'רי אריזו M7" דגם "צ'רי אריזו M7" דגם "צ'רי אריזו M7" צ'רי QQ6 צ'רי טיגו 5x צ'רי V5 צ'רי אריזו 3 צ'רי אריזו GX מדיה וקבצים בנושא צ'רי אריזו M7 בוויקישיתוף צ'רי אריזו M7, סרטון באתר יוטיוב דגמי "צ'רי אריזו M7" paultan.org/2015/04/20/shanghai-2015-chery-arrizo-m7-is-a-maxime-for-china דגמי "צ'רי אריזו M7" paultan.org/2015/01/26/chery-maxime-launched-in-malaysia דגמי "צ'רי אריזו M7" carnewschina.com/2013/12/09/spy-shots-chery-v5-mpv-succeeds-the-rely-v5-mpv דגם "צ'רי אריזו M7"- מפרט ומידות car.info/en-se/chery/arrizo-m7/arrizo-m7-20-10811558/specs דגם "צ'רי אריזו M7" carsifu.my/car-reviews/chery-maxime-offers-value
ואטה

ואטה (בהונגרית: Vatta) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית ואטה קטנה משמעותית בעשרות השנים האחרונות, מ-969 תושבים בשנת 1990 עד 901 תושבים בשנת 2018 (ירידה של כ-7%). בואטה חיה קהילה יהודית ועד היום קיים במקום בית קברות יהודי. מדיה וקבצים בנושא ואטה בוויקישיתוף אתר האינטרנט הרשמי של ואטה (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 קברים יהודיים בואטה מפקדי האוכלוסין של יהודי הונגריה, 1993
יוסי לז'ה

יוסף (יוסי) לז'ה (30 בדצמבר 1948 – 8 באוקטובר 2024) היה כדורסלן ישראלי. גובהו היה 2.02 מטר, והוא שיחק בעמדת הפורוורד, בין היתר במכבי תל אביב בשנות ה-60 וה-70. זכה ב-8 אליפויות ו-5 גביעי מדינה. כן שיחק בנבחרת ישראל. לז'ה החל את דרכו בקבוצת הנוער של מכבי תל אביב. לקראת עונת 1966/1967 העלה המאמן יהושע רוזין את לז'ה לקבוצת הבוגרים. באותה עונה זכתה הקבוצה באליפות ה-9 בתולדותיה במאזן 2–24. לז'ה הצעיר השתתף במשחק ליגה אחד. בעונה הבאה, 1967/1968, השתתף לז'ה במשחק הראשון אי פעם מול ריאל מדריד. במשחק הראשון הפסידה הקבוצה במדריד ב-10 הפרש ולז'ה נתן משחק שהוגדר לאחר מכן כמשחק חייו במשחק השני הפסידה מכבי ב-8 הפרש והודחה בסיכום. בזירה המקומית, זכתה מכבי תל אביב באליפות המדינה ה-10 בתולדותיה, עם מאזן של 1–25. האליפות הושגה לאחר ניצחון במשחק העונה על הפועל תל אביב ביד אליהו, 2 מחזורים לסיום העונה, בתוצאה 76:65, כאשר ערב המשחק היה הפער בין הקבוצות נקודה בלבד. לז'ה השתתף ב-4 משחקים וקלע בממוצע של 5 נקודות למשחק. עונת 1968/1969 הייתה העונה היחידה בה לז'ה לא זכה באליפות במדי מכבי תל אביב. הפועל תל אביב אשר הציגה באותה עונה חמישית יהודים אמריקאים (שכללה בין היתר את מרק טורנשיין ובארי ליבוביץ') זכתה בדאבל - אליפות, עם יתרון של שלוש נקודות בטבלה לפני מכבי תל אביב; וגביע המדינה, לאחר שהפועל הביסה בגמר הגביע את מכבי תל אביב 70:88. לז'ה השתתף ב-14 משחקים וקלע בממוצע של 6.4 נקודות במשחק. בהמשך שיחק לז'ה בעוד 6 עונות במכבי תל אביב כאשר הוא שותף לזכייה ב-6 אליפויות וארבעה גביעי מדינה. עונת השיא שלו הייתה עונת 1971/1972 כאשר קלע בממוצע של 11.4 נקודות למשחק. כן במדי נבחרת ישראל השתתף לז'ה באליפות אירופה בכדורסל 1971, ובטורניר הקדם אולימפי 1972. כן בשנת 1969 שיחק לז'ה במדי נבחרת ישראל במכביה השמינית, ובשנת 1970 שיחק לז'ה במדי נבחרת צה"ל. בעונת 1975/1976 עבר לז'ה למכבי רמת גן, שם שיחק 2 עונות, והיה כוכב הקבוצה כאשר קלע בממוצעים של 14.5 ו-17.1. בעונת 1977/1978 עבר למכבי דרום תל אביב, שיחק שם שתי עונות ובסיומן נשרה הקבוצה לליגה השנייה ולז'ה פרש מכדורסל. סך הכל שיחק לז'ה 13 עונות בליגה הבכירה בהן רשם 208 משחקי ליגה וקלע 2,331 נקודות, והוא מדורג במקום ה-39 בקלעי מכבי תל אביב בכל הזמנים. במדי מכבי תל אביב היה שותף לז'ה ל-8 אליפויות ו-5 גביעי מדינה. במדי נבחרת ישראל רשם לז'ה 32 הופעות. לאחר פרישתו, עבד כמנהל מפעל לעיבוד בשר. פרופיל, באתר פיב"א יוסי לז'ה, קלעי כל הזמנים באתר מנהלת הליגה כרטיס שחקן, אתר מכבי תל אביב יוסי לז'ה, קלעי כל הזמנים באתר מנהלת הליגה רון עמיקם, חשופים בצריח, nrg, 28 בפברואר 2008 יעקב פתאל, נבחרת צה"ל תשתתף בטורניר כדורסל לזכרו של אל"ם בנדל, דבר, 8 בינואר 1970 מכבי תל אביב, קלעי כל הזמנים, אתר מנהלת הליגה בוקי נאה, הכדורסלן יוסי לז'ה בהפגנת חרדים בבני ברק, מעריב, 29 במאי 1986
שאנון קוק

שאנון קוק-צ'אן (באנגלית: Shannon Kook-Chun; נולד ב-2 במרץ 1987) הוא שחקן דרום אפריקאי, ידוע בשל תפקידו כג'ורדן גרין בסדרת הטלוויזיה "המאה" ברשת The CW. שאנון קוק-צ'ון נולד וגדל ביוהנסבורג, דרום אפריקה לאב מקומי ולאם ממוצא סיני. לאחר מכן הוא עבר למונטריאול שבקנדה, כדי ללמוד בבית הספר הלאומי לתיאטרון של קנדה (אנ'). תפקידו הראשון של קוק היה בסדרת הטלוויזיה הקנדית "להיות אריקה" בשנת 2009. בשנת 2010 התפרסם בזכות תפקידו כפארק זיין בסדרת הנוער הקנדית "דגראסי - הדור הבא" וכדאנקן בסדרת הפנטזיה "ציידי הצללים" (2017). בשנת 2014 נבחר קוק לאחד מהכוכבים העולים של הפסטיבל הבינלאומי לסרטי קולנוע בטורונטו. בין השנים 2015 ל-2016, כיכב בסדרה "כרמלה". בשנת 2018 החלה לשחק בעונה החמישית והשישית של סדרת הפנטזיה "המאה" ברשת The CW, בתור ג'ורדן ג'ספר גרין, בנו של מונטי גרין והרפר מקינטייר, על שמו של ג'ספר ג'ורדן. שאנון הוא חובב ריקוד ואמנויות לחימה. מדיה וקבצים בנושא שאנון קוק בוויקישיתוף שאנון קוק, ברשת החברתית אקס (טוויטר) שאנון קוק, במסד הנתונים הקולנועיים IMDb (באנגלית) שאנון קוק, באתר AllMovie (באנגלית) שאנון קוק, במסד הנתונים הקולנועיים KinoPoisk (ברוסית)
שקדי מרק

שקדי מרק הוא שם של מאכל ישראלי המשמש להוספת טעם ומרקם למרקים, באופן דומה לקרוטונים. בעבר נהגו נשות מזרח אירופה, המשתייכות ליהדות אשכנז, להכין בצקיות צהובות ולהוסיף אותן למרק. צורת הבצקיות הייתה אליפטית ודמתה לשקד, לכן הן קראו לבצקיות ״שקדים״ ביידיש. [דרוש מקור] מסורתית, שקדי המרק שנמכרו בישראל על ידי חברת "אסם" התאפיינו בצורה מרובעת בשני גדלים (שקד בודד שגודלו כחצי ס"מ על כחצי ס"מ - ריבוע, ושקד בודד שגודלו כחצי ס"מ על ס"מ - מלבן), ובצבע צהוב. עם כניסתן של חברות מתחרות לשוק הישראלי, ניתן למצוא שקדי מרק בצורת דגיגים (אורכם כסנטימטר אחד) ובצורות נוספות, בצבעים שונים (ירוק, כתום) ובטעמים שונים (בצל ועוד)[דרוש מקור]. בפסח, שקדי המרק של אסם הם בצורת טבעות. על פי נתוני אחת החברות, באריזת 400 גרם מצויים כ-7,000 שקדי מרק[דרוש מקור]. שקדי המרק עשויים קמח חיטה ושמני מאכל, בתוספת מלח ותבלינים. בעבר היו מוסיפים לשקדי המרק צבע מאכל צהוב, אולם בשל מודעות להשלכות בריאותיות שליליות שיש לצבע המאכל הצהוב הקרוי טרטרזין, הוסר צבע המאכל ממזון זה, והוחלף בצבע המאכל הטבעי כורכומין. בגרסה כשרה לפסח מוחלף קמח החיטה בקמח תפוחי אדמה.[דרוש מקור] בעבר היה נהוג להכין שקדי מרק באופן ביתי, והיו מתכונים לשקדי מרק מקמח מצה שיועדו לימות חג הפסח. שקדי המרק יוצרו באופן מסחרי בישראל החל משנת 1952 על ידי חברת "אסם", אשר ייצרה בראשית דרכה בעיקר מוצרי פסטה, וניסתה לפתח מוצר אשר יתאים לאכילה במרק. על פי אתר החברה, הפיתוח של המוצר בוצע, כשבתקופת הצנע, אחת ההקצבות החודשיות הכילה יותר שמן מהרגיל ופחות קמח מהרגיל, בכדי ליצר איטריות. גלגולו הראשון של המוצר היה דומה להרכב הנוכחי, אך נקרא "שקדי ביצים" על שום צורתן של יחידות הבצק הקטנות. שקדי הביצים יועדו הן למרקים והן למשקאות קרים. עם הזמן, ותוך התחשבות בטעמו של קהל הצרכנים, הוקטנו השקדים לגודלם כפי שמוכר כיום, טעמם השתנה והומלח, וכיוון שיועדו למרקים בלבד שונה גם השם ל"שקדי מרק" (שהפך לשם גנרי על אף שאינו קשור יותר לצורת השקד המקורית).[דרוש מקור] "אסם" הייתה במשך שנים רבות יצרנית בלעדית של שקדי המרק, אולם במהלך השנים נוספו שקדי מרק המיוצרים על ידי חברות מזון שונות, כדוגמת "קנור","ויטה" "mana" ועוד. שקדי מרק נמכרים כיום גם בשווקים שונים מחוץ לישראל[דרוש מקור]. עמית נאור, מימי הצנע אל שולחן החג: הטעות המצערת שהעניקה לנו את שקדי המרק, בבלוג "הספרנים" של הספרייה הלאומית, 14 בספטמבר 2022 אטריות בלי לוקשען, דבר, 5 ביוני 1972
צ'רי טיגו 5x

צ'רי טיגו 5x (באנגלית: Chery Tiggo 5x) הוא קרוסאובר המוגדר קומפקטי מתוצרת יצרנית הרכב הסינית צ'רי (שם מלא: "Chery Automobile Co., Ltd", בסינית: 奇瑞汽车股份有限公司) אשר מיוצר משנת 2017 ועד היום בסין וברזיל (הרכבה על ידי יצרנית הרכב הברזילאית "Grupo Caoa" (פור')). 5 דלתות הצ'בק. מנוע קדמי. מנועי בנזין. סוג הנעה: הנעה קדמית 4x2. תאוצה בין 0-100 קמ"ש היא 11.3 שניות (דגם מנוע 2.0 ליטר). תאוצה בין 0-100 קמ"ש היא 9.7 שניות (דגם מנוע 1.5 ליטר, מגדש טורבו). "צ'רי טיגו 5x" "צ'רי טיגו 5x" "צ'רי טיגו 5x" "צ'רי טיגו 5x" "צ'רי טיגו 5x", שנת 2017 "צ'רי טיגו 5x" "צ'רי טיגו 5x" צ'רי A5 צ'רי E5 צ'רי A11 צ'רי V5 צ'רי A15 צ'רי QQ6 מדיה וקבצים בנושא צ'רי טיגו 5x בוויקישיתוף צ'רי טיגו 5x, סרטון באתר יוטיוב אתר היצרן (chery.cn/vehicles/tiggo5x) Grupo Caoa - מפיצה את דגמי פורד, סובארו, יונדאי ו"Chery" בברזיל, לחברה 2 מפעלי רכב "צ'רי טיגו 5x" בברזיל quatrorodas.abril.com.br/noticias/com-motor-turbo-caoa-chery-tiggo-5x-parte-dos-r-86-990 "צ'רי טיגו 5x" revistaautoesporte.globo.com/Noticias/noticia/2018/11/chery-tiggo-4-nacional-sera-lancado-logo-apos-o-salao-do-automovel דגם "צ'רי טיגו 5x" - תמונות ריגול חדשות carnewschina.com/2016/12/28/spy-shots-new-chery-suv-testing-in-china דגם "צ'רי טיגו 5x" carnewschina.com/2017/05/08/new-chery-tiggo-5-chinese-auto-market דגמי "צ'רי טיגו 5x" gbtimes.com/chery-tiggo-5x-a-chinese-car-on-a-german-road-trip דגם "צ'רי טיגו 5x" cheryinternational.com/model-NewTiggo5
צעירי קריית מלאכי

צעירי קריית מלאכי (נקראה גם: "דור שני") הייתה להקה ישראלית, שפעלה בין השנים 1987–2011. הלהקה נחשבה ללהקה שונה בנוף הישראלי של שנות ה-80 ויש שראו בשיריה תוכן מחאתי. הלהקה הוקמה בשנת 1987 על ידי יאיר רוזנבלום, אליו הצטרף גדי ענבר כבמאי וכותב השירים, כלהקה העירונית של העיר קריית מלאכי. הרעיון להקמת הלהקה עלה בעקבות הצלחת להקת הנוער צעירי תל אביב. לאורך השנים, התבססה הלהקה על מחזורים של בני נוער שהתחלפו מדי שנה. לפיכך נערכו אודישנים לחברי המחזור הראשון של הלהקה על ידי יאיר רוזנבלום ובסיומם נבחרו 16 בני ובנות נוער שהפכו לחברי הלהקה. בני הנוער שנבחרו סיפרו לימים כי את הרעיונות לשיריהם היו מעלים יחד עם הצוות המוזיקלי בישיבות משותפות. לאחר הקמתה, החלה הלהקה להופיע על מגוון במות בארץ ומחוץ לה, במסגרת זאת ביצעה הלהקה את ההופעה הפותחת של פסטיבל ערד כאשר היה בשיא הפופולריות שלו. הפריצה הגדולה של הלהקה התרחשה בשנת 1989, כאשר להקת "צעירי תל אביב" עזבה את פינתה המוזיקלית הקבועה בתוכנית "זהו זה!" ולהקת צעירי קריית מלאכי (שהוצגה בשם "דור שני") נקראה להחליפה. מקור שמה נבע מכך שרוב חברי הלהקה היו דור שני להורים שעלו ארצה בעיקר ממדינות צפון אפריקה. לעומת להקת "צעירי תל אביב" שעסקה בעיקר בתוכן צעיר ובידורי, להקת "דור שני" עסקה בנושאים הנחשבים "כבדים" יותר כמו אפליה, קיפוח, עדתיות, פריפריה ואבטלה. בין שיריהם ניתן למצוא מספר להיטים שעוסקים בנושאים הללו כמו "אמא שלי ממרוקו", "אבא מובטל", "פושע צעצוע" ו"סינדרלה". שירי הלהקה נחשפו רבות בתוכנית "זהו זה!", ובהתאם הוזמנה הלהקה להופעות רבות בעקבות התוכנית. יתר על כן נושאי השירים שלא היו נושא שיח מקובל קיבלו לפתע מקום בשיח ובתרבות השירה העברית. לאחר עונה אחת סיימה הלהקה את ההשתתפות בתוכנית בעיקר משום שרוב חברי המחזור הראשון התגייסו, ונותרו בה נערות בלבד. באותה העת לתפקיד מנהל הלהקה נכנס רוני אבירם, בעת שניהל אבירם את הלהקה השתנו מעט נושאי השירים והתמקדות בפריפריה ועדתיות התחלפה בנושאי נוער כלל ישראלים. הופעה נוספת של הלהקה בטלוויזיה הייתה עם הקמתו של ערוץ 2 בסדרת הנעורים "דור חדש" בגילומם של חברי הלהקה. לרגל חגיגות החמישים להקמת קריית מלאכי התאחדו ותיקי הלהקה למופע חד פעמי. אבירם ניהל את הלהקה עד לשנת 2011, אז החליט ראש העירייה מוטי מלכה לסגור את הלהקה. במהלך השנים חלק מבוגרי המחזורים של הלהקה ניסו להמשיך בתחום השירה והבידור בין היתר בלהקות צבאיות ומחוץ להן. "שליחות לייצג את הפריפריה": כוכבי השוליים, סרטון באתר יוטיוב יאנה פבזנר, ‏"בכל שיחה חשוב לי לומר שאני מקריית מלאכי. אנחנו חייבים הרבה למקום הזה", באתר ‏מאקו‏, 14 בספטמבר 2016 זהו זה | לקט "דור שני" צעירי קריית מלאכי, באתר כאן-תאגיד השידור הישראלי סטריאו ומונו, סטריאו ומונו, אתר הדיסקוגרפיה של המוסיקה הישראלית אמא שלה ממרוקו, באתר ynet, 26 באוקטובר 2006
פונקציית מחלקים

במתמטיקה, ובמיוחד בתורת המספרים, פונקציית מחלקים היא פונקציה אריתמטית הקשורה למחלקים של מספר שלם. מקרה פרטי של פונקציית מחלקים הסופרת את מספר המחלקים של מספר שלם נקראת פונקציית המחלקים. רמנוג'אן חקר את פונקציית המחלקים ומצא מספר זהויות הקשורות בה. פונקציית מחלקים   σ x ( n ) {\displaystyle \ \sigma _{x}(n)} מוגדרת כסכום של המחלקים בחזקת x של n, או: σ x ( n ) = ∑ d | n d x . {\displaystyle \sigma _{x}(n)=\sum _{d|n}d^{x}\,\!.} הפונקציה הסופרת את מספר המחלקים מסומנת ב-   d ( n ) {\displaystyle \ d(n)} או ב-   τ ( n ) {\displaystyle \ \tau (n)} (פונקציית הטאו) והיא בעצם   σ 0 ( n ) {\displaystyle \ \sigma _{0}(n)} . כלומר: σ 0 ( n ) ≡ τ ( n ) ≡ d ( n ) {\displaystyle \sigma _{0}(n)\equiv \tau (n)\equiv d(n)} כאשר x הוא 1 זוהי פונקציית סכום המחלקים, ואז משמיטים את הכתיב התחתון. σ 1 ( n ) ≡ σ ( n ) {\displaystyle \sigma _{1}(n)\equiv \sigma (n)} לכל מספר ראשוני p:   σ 0 ( p ) = 2 {\displaystyle \ \sigma _{0}(p)=2}   σ 1 ( p ) = p + 1 {\displaystyle \ \sigma _{1}(p)=p+1} ובאופן כללי אם n = ∏ i = 1 r p i k i {\displaystyle n=\prod _{i=1}^{r}p_{i}^{k_{i}}} הוא הפירוק לגורמים של n, אז: σ x ( n ) = ∏ i = 1 r ( 1 + p i x + p i 2 x + ⋯ + p i k i x ) = ∏ i = 1 r ∑ j = 0 k i p i j x = ∏ i = 1 r p i ( k i + 1 ) x − 1 p i x − 1 {\displaystyle \sigma _{x}(n)=\prod _{i=1}^{r}(1+p_{i}^{x}+p_{i}^{2x}+\cdots +p_{i}^{k_{i}x})=\prod _{i=1}^{r}\sum _{j=0}^{k_{i}}p_{i}^{jx}=\prod _{i=1}^{r}{\frac {p_{i}^{(k_{i}+1)x}-1}{p_{i}^{x}-1}}} ובפרט: d ( n ) = ∏ i = 1 r ( k i + 1 ) {\displaystyle d(n)=\prod _{i=1}^{r}(k_{i}+1)} שני טורי דיריכלה המשתמשים בפונקציית המחלקים הם ∑ n = 1 ∞ σ a ( n ) n s = ζ ( s ) ζ ( s − a ) {\displaystyle \sum _{n=1}^{\infty }{\frac {\sigma _{a}(n)}{n^{s}}}=\zeta (s)\zeta (s-a)} ∑ n = 1 ∞ σ a ( n ) σ b ( n ) n s = ζ ( s ) ζ ( s − a ) ζ ( s − b ) ζ ( s − a − b ) ζ ( 2 s − a − b ) {\displaystyle \sum _{n=1}^{\infty }{\frac {\sigma _{a}(n)\sigma _{b}(n)}{n^{s}}}={\frac {\zeta (s)\zeta (s-a)\zeta (s-b)\zeta (s-a-b)}{\zeta (2s-a-b)}}} טור למברט המשתמש בפונקציית המחלקים הוא: ∑ n = 1 ∞ q n σ a ( n ) = ∑ n = 1 ∞ n a q n 1 − q n {\displaystyle \sum _{n=1}^{\infty }q^{n}\sigma _{a}(n)=\sum _{n=1}^{\infty }{\frac {n^{a}q^{n}}{1-q^{n}}}} ההתנהגות של פונקציית המחלקים היא אי-רגולרית. קצב הגידול שלה ניתן לביטוי על ידי lim sup n → ∞ σ ( n ) n   log ⁡ log ⁡ n = e γ {\displaystyle \limsup _{n\rightarrow \infty }{\frac {\sigma (n)}{n\ \log \log n}}=e^{\gamma }} כאשר הוא   γ {\displaystyle \ \gamma } קבוע אוילר. סדרת מחלקים מדיה וקבצים בנושא פונקציית מחלקים בוויקישיתוף פונקציית מחלקים, באתר MathWorld (באנגלית)
דוד חשמל

דוד חשמל הוא דוד חימום המשתמש באנרגיה חשמלית לחימום מים. הדוד נועד לשימוש ביתי, תעשייתי וכן לשימושים נוספים. שיטת חימום זו נפוצה מאוד במשקי בית במדינת ישראל בחודשי החורף בהם לא ניתן להשתמש באנרגיה סולארית (דוד שמש) לחימום המים. בדרך כלל בדוד שמש קיימת גם האפשרות לחמם את המים באמצעות גוף חימום חשמלי. המכל הוא בדרך כלל בצורת גליל מוארך העשוי מפלדה עמיד בפני לחץ מים שסביבו גליל פח מגולוון כאשר ביניהם קיים חומר בידוד תרמי מפוליאוריתן מוקצף (בעבר השתמשו לצורך הבידוד בצמר סלעים). חלקו הפנימי של דוד הפלדה מצופה בחומר מבודד שנועד למנוע התפתחות קורוזיה וחלודה. מצויים בשוק מספר ציפויים: ציפוי צבע (פנולי או אפוקסי), ציפוי מלט (פוליטון) וציפוי אמייל[דרוש מקור]. גוף חימום חשמלי לדוד עשוי מצינורית שמיוצרת מנחושת או מנירוסטה בקוטר של כ-8 מ"מ. בתוך הצינורית מושחל חוט להט בצורה ספירלית אשר מבודד ממגע בצינורית על ידי אבקה דחוסה. בקצות חוט הלהט מותקנים קצוות מוליכים עם ראשי הברגה שאליהם מחברים את כבלי הזינה המגיעים לדוד. כל דודי השמש בישראל מכילים גוף חימום. כיום, רובם המכריע של גופי החימום הם גופי חימום טבולים, כלומר: באים במגע עם המים. עקב קשיות המים בישראל, נוצרת על גוף החימום שכבת אבנית (כדוגמת גוף החימום בקומקום), אשר גורמת עם הזמן להתנגדות גוברת והולכת של חוט הלהט והוא נשרף (בדומה לחוט להט של נורת ליבון). מוכר גם כ"חמם" או "מאיץ חום", הוא התקן המורכב בתוך דוד החימום הגורם לתהליך חימום מהיר של המים ובכך מסייע לחיסכון בחשמל. ההתקן מורכב מצינור מתכת מעובה אשר בחלקו התחתון מנוקבים פתחים, והוא הולך וצר בכיוון חלקו העליון. ההתקן מורכב בתחתית הדוד כך שחלקו העליון מגיע כמעט עד לצינור היציאה של המים החמים הממוקם בחלקו העליון של הדוד. בתוך ההתקן, בחלקו המעובה, מותקן גוף החימום עצמו . עם הפעלת הדוד מתחממים המים שבקרבת גוף החימום ועולים במהירות כלפי מעלה לכוון פתח היציאה של הדוד. מהירות החימום והחיסכון בחשמל מושגים כתוצאה מכך שאין צורך לחמם את כל המים שבדוד, אלא רק את הכמות הקטנה שבתוך הצינור המעובה.
סיוון (שיר)

סיוון הוא שיר שכתבו והלחינו שמוליק צ'יזיק ויגאל בשן וביצע יגאל בשן. בסוף שנות ה-70 ניסה יגאל בשן לפרוץ בקריירה בינלאומית. בשנת 1977 הוציא בשן אלבום באנגלית ושמו "You Got The Power", שאחד משיריו נקרא "My Suzanne". כשחזר לישראל הקליט את השיר בעברית עם הלחן המקורי. שמוליק צ'יזיק קרא לשיר "סיוון", כיוון שהשם סיוון היה בעל צליל דומה ל"סוזן". השיר יצא לאור בשנת 1981, ונכלל באלבום "סיוון" של יגאל בשן ולהקת ברוש, שעיבדו יחדיו את השיר, כששיר זה היה הבולט ממנו. במצעד הפזמונים העברי השנתי של רשת ג' לשנת התשמ"א (1981) דורג השיר במקום הרביעי. בשנת 2004 עשו אילן רוזנפלד, קובי פרג' ועודד פז גרסה פארודית על השיר במסגרת הסדרה הפיג'מות. ב-9 בדצמבר 2019, שנה לאחר מותו של בשן, הוציא הזמר עידן עמדי קאבר לשיר כחלק מאלבום לזכרו של יגאל בשן. באפריל 2024 יצרו עידן ניידיץ ויוסי גבני גרסה פארודית של השיר בהתייחס לתקיפת ישראל על ידי איראן. סרטון השיר "סיוון" באתר יוטיוב מילות השיר "סיוון" באתר שירונט רועי בהריר פרל‏, גנוב על לאה: האנשים מאחורי השמות בשירים, באתר וואלה, 24 במאי 2015
התרנגול

התרנגול הוא סרט קומדיה ישראלי משנת 1971 בכיכובו של חיים טופול ובבימויו של אורי זוהר. הסרט מתאר את החיים הקשים של חיילי צה"ל במלחמת ההתשה בדרום, נתונים להפגזות, מנותקים ממשפחותיהם וכמהים לחופשה ומגע עם נשים. זה מתואר גם בשיר הנושא "אני רוצה לחיות", המושר בפי חיים טופול, המגלם בסרט תפקיד של סמל בצבא, העושה שירות מילואים בתעלת סואץ. הוא יוצא לכמה ימי חופשה, ואמור לפגוש את אשתו לטקס גירושים ברבנות. בינתיים, הוא מבלה בחיקן של נשים מזדמנות, ועובר כמה הרפתקאות אירוטיות, כשכל הזמן הוא חושב שהחבר'ה לא יאמינו לו, ולכן נקרא הסרט באנגלית פרט ל-"The Rooster", גם "Boys Will Never Believe It". בסרט משתתפת גם השחקנית הבריטית נעמי צ'אנס (אנ'), בתפקיד רופאה ממוצא בריטי. גדי צור (חיים טופול) המכונה "התרנגול", הוא סמל במילואים באחד מהמוצבים בקו בר-לב על גדות תעלת סואץ. הוא מגיע למוצב כשהוא נוהג בזחל"ם תחת הפגזה כבדה, ומחלק מכתבים לחיילי המוצב, וגם מכתב המיועד לו, ובו הזמנה לטקס גירושים מאשתו ברבנות. הוא מקבל לשם גירושיו, שלושה ימי חופשה, וחיילים מוסרים לו את מספרי הטלפון שלהם לשם דרישת שלום. הוא מגיע לשדה תעופה במדבר, ופוגש בקצינת הטיסות סגן תמר (תמי צפרוני) העומדת לפני נישואין. תוך זמן קצר הוא מוצא חן בעיניה, ולאחר מקלחת משותפת הם מקיימים יחסי מין בתוך הליקופטר. תמר מסדרת לו טיסה לישראל בהליקופטר הזה. גדי נוחת בישראל ועולה על טרמפ בו נוהגת ד"ר שטרן, רופאת אף אוזן גרון ממוצא בריטי (נעמי צ'אנס). הם מגיעים לתל אביב וגדי מוזמן לדירתה. הוא מתפשט לפניה, ונכנס לאמבטיה ותוך זמן קצר הם מקיימים יחסי מין. לאחר שהיא נאלצת לצאת לביקור בית דחוף, הוא נקלע למסיבה בדירה סמוכה. לבסוף מצטרפת אליו אריאלה (הלית קתמור), חברתה והמלווה שלהם, הפלייבוי המזדקן, הרמן (יצחק שילה), המסיע אותם לחוף תל אביב, שם הם מצליחים להיפטר ממנו, להגיע לנמל תל אביב, להתפשט ולקיים יחסים בשלישייה תחת שמיכה. גדי עוזב אותן בבוקר ומגיע לביתה של הרופאה, שם הוא מבקש מבעלה הנדהם (ביטוש דוידוב) את חפציו שנשארו בדירה. לבסוף מגיע גדי לחיפה ונפגש עם אשתו גליה (גליה טופול) וארוסה עקיבא (גדעון שמר). הם מזמינים אותו למסעדה המנוהלת על ידי חברו לשעבר, אורי (אורי לוי). לאחר מכן הם מגיעים למועדון לילה שם עורך אורי זוהר מופע, מזמין את גדי וגליה לבמה ומשתעשע איתם. עקיבא נעלב ומסתלק וגדי מלווה את גליה לדירתה, שם הם מבלים את הלילה בדיבורים על העתיד הטוב המצפה להם. למחרת הם מתגרשים ברבנות וגדי חוזר למוצב. החיילים מכבדים אותו בעוגה, אבל הוא שקוע במחשבות על עתידו. "התרנגול", במסד הנתונים הקולנועיים IMDb (באנגלית) "התרנגול", באתר ספר הקולנוע הישראלי "התרנגול", באתר אידיבי "התרנגול", במסד הנתונים הקולנועיים KinoPoisk (ברוסית) התרנגול, במיזם "אישים" לתיעוד היצירה הישראלית חיים טופול "אני רוצה חיים" מתוך "התרנגול", מילים חיים חפר, לחן דוד קריבושי, באתר יוטיוב התרנגול, בספר הקולנוע הישראלי אורי זוהר בן 80: סצנה מתוך "התרנגול", באתר וואלה, 28 באוקטובר 2015